
REPUBLIKA HRVATSKA
TRGOVAČKI SUD U ZADRU 					

R E P U B L I KA  H R V A T S K A 

R J E Š E N J E

Trgovački sud u Zadru, (OIB: 39670464653) po sutkinji tog suda Ardeni Bajlo, postupajući po prijedlogu za otvaranje stečajnog postupka nad dužnikom NEKIĆ-COMMERCE d.o.o.,  Zadar, Jadranska 4, OIB: 44726077982, koji je podnijela Financijska agencija, RC Split, Podružnica Zadar, dana 27. travnja 2016., 

r i j e š i o    j e

	I. Odbacuje se prijedlog Financijske agencije, RC Split, Podružnica Zadar, za otvaranje stečajnog postupka nad dužnikom NEKIĆ-COMMERCE d.o.o.,  Zadar, Jadranska 4, OIB: 44726077982, kao nedopušten. 

O b r a z l o ž e n j e

	Dana 18. ožujka 2016. Financijska agencija, RC Split, Podružnica Zadar podnijela je prijedlog za otvaranje stečajnog postupka nad trgovačkim društvom NEKIĆ-COMMERCE d.o.o.,  Zadar.
Zahtjev podnositeljice je nedopušten.  
	Uvidom u predmet ovog suda br. 3 St-207/16 utvrđeno je da je Financijska agencija dana 15. veljače 2016. podnijela prijedlog za pokretanje stečajnog postupka nad istim dužnikom. Slijedom navedenog je utvrđeno da postoje 2 prijedloga za otvaranje stečajnog postupka nad dužnikom NEKIĆ-COMMERCE d.o.o.,  Zadar, i da su oba podnesena od istog predlagatelja.  
Odredbom čl. 10. Stečajnog zakona (Narodne novine broj 71/15, dalje: SZ) propisano je da se u predstečajnom i stečajnom postupku na odgovarajući način primjenjuju pravila parničnog postupka u postupku pred trgovačkim sudovima. Nadalje, odredbom čl. 333. st. 2. Zakona o parničnom postupku (Narodne novine broj: 25/13 i 89/14) propisano je da prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojem je pravomoćno odlučeno, da će odbaciti tužbu. 
Obzirom da je dakle isti predlagatelj podnio dva prijedloga za pokretanje stečajnog postupka nad istim dužnikom, a protiv jednog dužnika može se voditi samo jedan postupak budući je riječ o takozvanoj generalnoj ovrsi, to je prijedlog valjalo odbaciti kao nedopušten.
           Stoga je odlučeno kao u izreci. 

U Zadru, 27. travnja 2016.
             
Sutkinja:       
Ardena Bajlo





POUKA O PRAVNOM LIJEKU: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-oglasnoj ploči suda. Žalba se podnosi u tri primjerka putem ovog suda za Visoki trgovački sud.


Dostaviti: 
1. podnositelju prijedloga – e-mailom
1. e-oglasna ploča
1. u spis.








